**Vilniaus „Akropolio“ vyriškų drabužių asortimentą papildė pirmoji Lietuvoje „Boggi Milano“ parduotuvė**

**Prekybos ir pramogų centre „Akropolis“ Vilniuje duris atvėrė pirmoji Lietuvoje „Boggi Milano“ parduotuvė. Aukštos kokybės vyriškais drabužiais garsėjantis italų prekės ženklas papildė vyriškos mados prekių ženklų segmentą.**

„Džiaugiamės, kad dar vienas tarptautinis prekės ženklas savo pirmajai parduotuvei Lietuvoje pasirinko Vilniaus „Akropolį“. Mums didelis įvertinimas, kad pasaulyje žinomi vardai pirmiausia įsikuria būtent mūsų prekybos ir pramogų centre. Pasaulyje veikia daugiau kaip 200 „Boggi Milano“ parduotuvių – tikime, kad „Akropolio“ lankytojai taip pat teigiamai įvertins naujos parduotuvės asortimentą“, – sako Paulius Pocius, „Akropolis Group“ rinkodaros ir komunikacijos vadovas.

Naujoji „Boggi Milano“ parduotuvė, užimanti beveik 200 kv. metrų, pasižymi moderniu dizainu, patogiomis erdvėmis ir inovatyviais sprendimais. Čia galima rasti tiek naujausias 2025–2026 metų rudens–žiemos kolekcijas, tiek dabartines mados tendencijas atspindinčius drabužius ir avalynę.

„Keliame vyrų mados kartelę į aukštesnį lygį ir tendencijas sekantiems klientams pristatome dar daugiau galimybių rinktis. Parduotuvėje siūlome stilingų marškinėlių, švarkų, medvilnės ir vilnos džemperių bei stilingą avalynę iš naujausių kolekcijų“, – teigia „Aprangos“ grupės generalinis direktorius Rimantas Perveneckas.

Naujas vyriškos mados prekių ženklas papildė sostinės „Akropolyje“ jau esantį vyriškos mados asortimentą. Čia aukštos kokybės vyriškų drabužių ir aksesuarų galima rasti ir lankytojų jau pamėgtose parduotuvėse „City“, „Massimo Dutti“, „Hugo“, „Calvin Klein“, „Pako Lorente“ ir kt.

Vilniaus „Akropolyje“ šiemet baigtas antro aukšto atnaujinimas, į kurį „Akropolis Group“ investavo beveik 8 mln. eurų. Vasaros pradžioje prekybos ir pramogų centro lankytojus pasitiko duris atvėrusi „New Yorker“ parduotuvė, taip pat pradėjo veikti restoranai „9 drakonai“ ir „KFC“. Rugpjūtį čia atsidarė atnaujinta ir didžiausia Baltijos šalyse „Zara Home“ parduotuvė. Šeimoms skirtų pramogų siūlo pramogų parkas „MaryMaris“.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* *aiste@ideaprima.lt*

*„Akropolis Group“ atstovė žiniasklaidai*

*IDEA PRIMA Projektų direktorė*